text: [{"text_idx": "#000003", "text": "Balaa baaburaa Paakistaan keessatti muudateen lubbuun nama 45 ol dabruu gabaafame"}, {"text_idx": "#000004", "text": "Poolisiin Paakistaan ibsa kenneen, balaan baaburaa kun naannnawa Punjaab keessatti kan muudate yoo tahu, hanga ammaatti yoo xiqqaate namni 46 du\u2019uu fi 30 ol ammoo madaayuu beeksise. Dabalataanis imaltoonni heddu lubbuu isaanii baraaruuf baabura boba\u2019aa jiru irraa yeroo utaalan akka miidhamaaniifi, haaluma kanaan lakkoofsi namoota du\u2019anii ammallee dabalaa jiraachuu gabaafame."}, {"text_idx": "#000005", "text": "Ka\u2019umsi balaa kanaa siliindarii gaazii nyaatni itti bilcheeffamu irraa ibidda ka\u2019een baaburri gubachuun tahuu miidiyaaleen naannichaa gabaasaa jiran. Ministeerri daandii baabura biyyattii Sheik Rashiid Ahmad miidiyaaleef akka ibsetti, ibiddi Siliindara nyaatni itti bilcheeffamu irraa ka\u2019uu mirkaneessuun, \u201cdogongorri guddaan konkolaachisaan baaburaa imala dheeraa irra osoo jiru nyaata bilcheessuu isaati\u201djedhe."}]